DSIรุกTTAผู้บริหารผิดรายย่อยร้อง
ดีเอสไอออกหมายเรียกผู้บริหาร TTA รับทราบข้อกล่าวหาผิดจริง หึ่ง! นักลงทุนร้อง ก.ล.ต.สอบ
29 ต.ค. 2565

ดีเอสไอออกหมายเรียกผู้บริหาร TTA รับทราบข้อกล่าวหาผิดจริง หึ่ง! นักลงทุนร้อง ก.ล.ต.สอบ
นายธาริต เพ็งดิษฐ์ อธิบดีกรมสอบสวนคดีพิเศษ (DSI) เปิดเผยความคืบหน้าคดีกลุ่มผู้ถือหุ้นบริษัท โทรีเซนไทย เอเยนต์ซีส์ (TTA) เข้ามาร้องเรียนผู้บริหารบริษัทว่า มีพฤติกรรมในการกระทำความผิดตาม พ.ร.บ.หลักทรัพย์และตลาดหลัก ทรัพย์ โดยคดีนี้อยู่ในความรับผิดชอบ ของสำนักการเงินและการธนาคาร ซึ่งจากการตรวจสอบข้อมูลและพยานหลักฐานทั้งหมดของพนักงานสอบสวน ในเบื้องต้นพบว่าคดีมีมูลและมีการกระทำความผิดจริง ดังนั้นเมื่อวันที่ 29 พ.ย.ที่ผ่านมา DSI จึงได้ออกหมายเรียกผู้บริหาร TTA ให้เข้ามารับทราบข้อหาแล้ว
ด้านแหล่งข่าวจากวงการตลาดทุน กล่าวว่า กลุ่มผู้ถือหุ้น TTA กำลังทำหนังสือส่งให้สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) สอบสวนผู้บริหาร กรณีตัดสินใจลงทุนและบริหารงานผิดพลาด จนทำให้ผลการดำเนินงานย่ำแย่ ล่าสุดปี 2554 สิ้นสุดวันที่ 30 ก.ย. คงเหลือกำไรสุทธิเพียง 139 ล้านบาท ทรุดกว่า 82% เทียบกับช่วงเดียวกันปีก่อน และส่งผลให้ราคาหุ้นปรับตัวลงอย่างต่อเนื่อง 
อย่างไรก็ตาม ในวันที่ 30 พ.ย. ราคาหุ้น TTA ปรับตัวขึ้นแรงผิดปกติ ปิดที่ 18.30 บาท บวก 1.30 บาท หรือ 7.65% ท่ามกลางมูลค่าการซื้อขายสูงกว่า 238 ล้านบาท